ลือ! ขาใหญ่ทำบิ๊กล๊อต AJD
AJD มีบิ๊กล๊อตภาคเช้า ปริมาณ 105,000,000 หุ้น มูลค่า 141.75 ลบ. ราคาเฉลี่ย 1.35 บ. ซึ่งเป็นราคาต่ำกว่ากระดาน คาดว่าเป็นนักลงทุนรายใหญ่ที่เข้ามาเก็บหุ้นเนื่องจากมองว่าดีลซื้อกิจการของ AJD จะมีความชัดเจนในเร็วๆ นี้
11 ส.ค. 2558

ผู้สื่อข่าวรายงานว่า บริษัท คราวน์ เทค แอดวานซ์ จำกัด (มหาชน) หรือ AJD มีบิ๊กล๊อตภาคเช้าวันนี้ (11 ส.ค.) จำนวน 2 รายการ ปริมาณ 105,000,000 หุ้น มูลค่า 141.75 ลบ. ราคาเฉลี่ย 1.35 บ. ซึ่งเป็นราคาต่ำกว่ากระดาน โดยวันนี้ราคาหุ้นปิดภาคเช้าที่ 1.50 บ. บวก 0.06 บ. หรือ 4.17% ราคาสูงสุด 1.57 บ. ราคาต่ำสุด 1.45 บ. มูลค่าซื้อขายที่ 960.59 ลบ.
โดยคาดว่าการซื้อบิ๊กล็อต AJD ครั้งนี้เป็นนักลงทุนรายใหญ่ที่มีชื่อเสียงอยู่ในตลาดหุ้น ส่วนสาเหตุที่เข้ามาซื้ออาจมองว่าดีลซื้อกิจการของ AJD จะมีความชัดเจนในเร็วๆ นี้ จึงเข้ามาซื้อหุ้นไว้ล่วงหน้า ซึ่งหากมีข้อมูลเพิ่มเติมทาง “ข่าวหุ้นธุรกิจออนไลน์” จะรายงานให้ทราบให้ครั้งต่อไป